Yellow Brick Road

Yellow Brick Road — беларуская рок-група, якая з'явілася на свет у 2009 годзе.

У склад Yellow Brick Road увайшлі музыкі, якія ўжо зарэкамендавалі сабе ўдзелам у розных беларускіх групах. За першыя два гады існавання Yellow Brick Road далі канцэрты не толькі ў Беларусі, але і ў Расіі, Украіне, Эстоніі, Латвіі, Літве, Польшчы, Германіі і Чэхіі. У красавіку 2009 года гурт выпускае дэбютны EP «We have something good for you». У чэрвені 2009 года музыкі становяцца лаўрэатамі міжнароднага рок-фэсту «Rock-Line» ў горадзе Перм, выступіўшы перад 30000 аўдыторыяй. У жніўні 2009 года выходзіць першы альбом «12 stories»Yellow Brick Road "12 Stories" / Experty.by, у падтрымку якога Yellow Brick Road паспяхова адыгрываюць тур па Беларусі, Расіі, Літве, Латвіі і Эстоніі.

У лютым 2010 года Yellow Brick Road выпускаюць EP «Cat and Dog» і адпраўляюцца ў другі тур па Еўропе. На працягу месяца YBR выступалі ўжо ў знаёмых для іх Расіі, Літве, Латвіі, Эстоніі, а таксама ў Польшчы, Германіі і Чэхіі. У маі 2010 група выступіла на фестывалі «AVANT FEST», падзяліўшы сцэну з The Horrors. У чэрвені 2010 года YBR праходзяць адбор з 120 груп на буйны беларускі open-air «Рок за Бобров», дзе дзеляць сцэну з Воплі Відоплясова. У чэрвені 2010 года YBR былі выбраны з 25 беларускіх гуртоў для ўдзелу ў міжнародным конкурсе «Rock Noca» у Польшчы. У жніўні выходзіць новы альбом «Honeymoon»Yellow Brick Road "Honeymoon" (+аудио) / Experty.by, у падтрымку якога Yellow Brick Road даюць 25 канцэртаў у Еўропе. Фінальным акордам тура стала грандыёзнае шоў на самай вялікай клубнай пляцоўцы Мінска 26 лістапада.

27 сакавіка 2011 года Yellow Brick Road разагравалі Deep Purple на канцэрце ў Мінску. Летам 2011 група выступае на буйных фестывалях у Польшчы, Літве, Латвіі і Расіі. 19 кастрычніка 2011 года YBR прэзентуе новы live-кліп на песню S.Y.S.T.R.N.R. 18 лістапада 2011 года ў кінатэатры «Центр-видео» Yellow Brick Road прэзентуе DVD «Honeymoon Live» па матывах канцэрту 26/11/10 у Мінску.

Летам 2012 года YBR прыступілі да запісу трэцяга па ліку альбома «Futuremental», у стварэнні якога задзейнічана вялікая колькасць рок, джаз, соўл і электрамузыкаў.Yellow Brick Road "Futuremental" (+аудио) / Experty.by Гурт уганаранаваны прэміяй «Даём рады» ў намінацыі «Альбомы 2012», падзяліўшы прыз разам з гуртамі Akute і Дай дарогу!"Даём рады": без пафасу і напругі (+фота) / Experty.by, а таксама прэміяй «Rock Profi» за гэты ж альбомRock Profi: паліткарэктныя разборкі музыкаў (+фота) / Experty.by.

 Склад 
 Ян Максімовіч — вакал
 Павел Вялічка — гітара
 Ілля Давідовіч —  бас-гітара
 Яўген «Yellow Kid» Сухавей — барабаны
 Яраслаў Стамляла —  гукарэжысёр
 Дзмітрый Хламаў — дырэктар
 Ян Яраш — клавішы

 Дыскаграфія 
 2009 — We Have Something Good For You(EP)
 2009 — 12 stories (LP)
 2010 — C&D (EP)
 2010 — Honeymoon (LP)
 2011 — Honeymoon Live (DVD)
 2012 — Futuremental (LP)

 Факты 
 YBR выступалі на адной сцэне з Deep Purple (27.03.11, Мінск, Палац Спорту) і c The Horrors на фестывалі «Avant 2010» у Маскве.
 Ляпіс Трубяцкі і YBR прадстаўлялі Беларусь на усерасійскім фестывалі «Rock-Line» у горадзе Перм (з 27 па 28 чэрвеня 2009 года).
 У верасні 2010 года, знаходзячыся ў горадзе Алітус, YBR далі тры канцэрты за адзін дзень, выступіўшы раніцай у школе, і ўвечары ў двух клубах запар.
 Летам 2011 года, YBR адкрывалі матч мясцовай футбольнай каманды Дайнава у літоўскім горадзе Алітус. Выступленне праходзіла перад гульнёй і ў перапынках на мясцовым стадыёне «Міеста».

 Спасылкі 
 Yellow Brick Road на Funkysouls.com
 Yellow Brick Road на сайце Facebook.com
 666 альбомаў беларускага лёсу. Yellow Brick Road - 2009 "12 Stories"
 666 альбомаў беларускага лёсу.
 Yellow Brick Road - 2010 "Honeymoon"
Катэгорыя:Музычныя калектывы паводле алфавіта
Катэгорыя:Рок-гурты Беларусі
Катэгорыя:Музычныя калектывы, якія з’явіліся ў 2009 годзе